Reeds River Lodge | LekkeSlaap
Reeds River Lodge is langs die Skeerpoortrivier geleë en bied 'n uitsig oor die Magaliesberge.
Dié lodge bied verskeie verblyf-opsies in 8 volledig ingerigte selfsorg-eenhede. Ons eenhede wissel van slaapplek vir 2 tot 8 gaste. Die eenhede is gerieflik gemeubileer en elk beskik oor 'n kombuis wat toegerus is met 'n yskas, 'n mikrogolfoond, 'n stoof, potte, panne en eetgerei. Elke eenheid kan op versoek met 'n TV en sekere DStv-kanale voorsien word. Braaigeriewe is ook by al ons eenhede beskikbaar en gaste kan ook van die swembaddens gebruik maak.
Daar is verskeie doendinge in die area, soos fietsry, voetslaanroetes, rotsklim, riviervlotvaart, lugballonvlugte, tot verskeie restaurante en besienswaardighede soos die Hartiesmark, Bushbabies Aapreservaat, die Uil-reddingsentrum en nog vele meer om te besoek.